149. löggjafarþing 2018–2019.

Þingskjal 1577 — 434. mál.

2. umræða.

Breytingartillaga

við frumvarp til laga um Þjóðarsjóð.

Frá meiri hluta efnahags- og viðskiptanefndar (ÓBK, BHar, ÓGunn, SÁA, SilG).

1.	Á eftir orðunum Starfrækja skal" í 1. málsl. 2. gr. komi: sjálfstæðan.

2.	Við 1. mgr. 3. gr.

a.	Á eftir 2. málsl. komi nýr málsliður, svohljóðandi: Stjórnarmenn skulu vera lögráða og hafa gott orðspor og mega aldrei hafa verið sviptir forræði á búi sínu eða, í tengslum við atvinnurekstur, hlotið dóm fyrir fjármunabrot samkvæmt almennum hegningarlögum, lögum á sviði fjármálamarkaðar eða öðrum lögum sem varða starf
semi félaga, eða sætt íþyngjandi stjórnvaldsviðurlögum sem einstaklingar eða fyrir
svarsmenn lögaðila á framangreindum sviðum.

b.	Við bætast tveir nýir málsliðir, svohljóðandi: Stjórnarmenn mega ekki taka að sér eða hafa með höndum nein störf sem geta verið til þess fallin að draga óhlutdrægni þeirra í efa. Skipun stjórnarmanna verður ekki afturkölluð nema á grundvelli málefnalegra og lögmætra sjónarmiða.

3.	1. málsl. 1. mgr. 4. gr. orðist svo: Stjórn sjóðsins skal með samningi fela þar til bærum aðilum vörslu sjóðsins og áhættustýringu og öðrum aðila, með viðhlítandi sérþekkingu á erlendum fjármálamörkuðum, að annast eignastýringu.

4.	Í stað orðanna á hverjum tíma" í 1. mgr. 6. gr. komi: í lok næstliðins reikningsárs.

5.	Í stað orðsins lánshæfisflokkum" í 3. málsl. 8. gr. komi: gjaldmiðlum.

6.	9. gr. orðist svo:

Sjóðnum er heimilt að fjárfesta í fjármálagerningum skráðum á skipulegum verð
bréfamarkaði, verðbréfasjóðum, sérhæfðum sjóðum, afleiðum tengdum fyrrgreindum fjármálagerningum og innlánum lánastofnana.

7.	Í stað orðsins markaðsverðbréf" í 2. mgr. 10. gr. komi: fjármálagerninga skráða á skipulegum verðbréfamarkaði.

8.	Á eftir 1. málsl. 2. mgr. 12. gr. komi nýr málsliður, svohljóðandi: Skýrslan skal staðfest af ríkisendurskoðanda með könnunaráritun.

9.	Á eftir 12. gr. komi ný grein er orðist svo, ásamt fyrirsögn:

Eignir Þjóðarsjóðs og skuldastaða ríkissjóðs.

Eignir Þjóðarsjóðs skulu dragast frá heildarskuldum hins opinbera við mat á því hvort markmið fjármálastefnu og fjármálaáætlunar samræmist skilyrði um skuldastöðu skv. 2. tölul. 7. gr. laga um opinber fjármál, nr. 123/2015.

10.	Í stað tilvísunarinnar 4. málsl. 1. mgr. 3. gr." í ákvæði til bráðabirgða I komi: 5. málsl. 1. mgr. 3. gr.

11.	Í stað 2020–2022" í 2. mgr. ákvæðis til bráðabirgða II komi: 2020–2024.